Jean Perrin

Jean Baptiste Perrin (Lille,  - New York, ) frantses fisikaria izan zen. Parisko Zientzietako Fakultateko eta École Normale-ko irakaslea izan zen, 1938an Estatu Batuetara bizitzera joan zen arte. Izpi katodikoei buruzko ikerkuntzak egin zituen; izpi horiek karga negatiboak dituzten partikulez osaturik direla frogatu zuen. Gasen eroapena eta X izpien izaera ere aztertu zituen, besteak beste. 1908an, Avogadroren konstantea finkatu zuen aurrenekoz, eta materiaren egitura atomikoa eta ez-jarraitua dela frogatu zuen, halaber. 1919an, eguzkiaren energia hidrogenoa helio bihurtzerakoan sortzen zela dioen hipotesia zabaldu zuen, urte asko pasatu ondoren egiaztatu zena. Haren obren artean aipagarriak dira: Rayons catodiques et rayons Roentgen (1897); Les atomes (1921); eta Les éléments de la Physique (1930). 1926an, Fisikako Nobel saria jaso zuen.

 Erreferentziak 

 Kanpo estekak 

Kategoria:Lilletarrak
Kategoria:Frantziako fisikariak
Kategoria:Fisikako Nobel Saridunak
Kategoria:Frantziako ateoak
Kategoria:Ohorezko Legioko komandanteak
Kategoria:Frantziako Zientzien Akademiako kideak
Kategoria:Royal Societyko kideak
Kategoria:Frantziako sozialistak
Kategoria:Parisko Panteoian lurperatutakoak
Kategoria:Parisko Unibertsitateko ikasleak
Kategoria:New Yorken hildakoak